ด่วน! เจ้าหนี้-รายย่อยเฮ ก.พาณิชย์เจิมบอร์ดใหม่ IFEC จับตาแผนใช้หนี้-ปลด SP
ด่วน! เจ้าหนี้-รายย่อยเฮ กรมพาณิชย์ธุรกิจการค้า เจิมบอร์ดใหม่ IFEC ทั้งหมด 7 ราย ขั้นตอนต่อไปจับตาแผนชำระหนี้-ปลดเครื่องหมาย SP
2 มี.ค. 2560

ด่วน! เจ้าหนี้-รายย่อยเฮ กรมพาณิชย์ธุรกิจการค้า เจิมบอร์ดใหม่ IFEC ทั้งหมด 7 ราย ขั้นตอนต่อไปจับตาแผนชำระหนี้-ปลดเครื่องหมาย SP
บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) IFEC เปิดเผยว่า ในวันนี้ (2 มี.ค.) บริษัทได้ดำเนินการยื่นจดทะเบียนเปลี่ยนแปลงกรรมการของบริษัท ต่อกรมพัฒนาธุรกิจการค้า กระทรวงพาณิชย์เป็นที่เรียบร้อยแล้ว โดยนายทะเบียนบริษัทมหาชนได้พิจารณาคำขอจดทะเบียนของบริษัทและเห็นว่าเอกสารถูกต้องครบถ้วนและเป็นการใช้สิทธิอย่างถูกต้องตามกฎหมาย จึงรับจดทะเบียนเปลี่ยนแปลงกรรมการดังกล่าว
โดยกรรมการใหม่ที่ได้รับเลือกจากการประชุม เมื่อวันที่ 14 ก.พ. ที่ผ่านมา ประกอบด้วย
นายฉัตรณรงค์ ฉัตรภูติ ดำรงตำแหน่งกรรมการแทน  นายสิทธิชัย พรทรัพย์อนันต์
พลตรีบุญเลิศ แจ้งนพรัตน์ ดำรงตำแหน่งกรรมการแทน  นายณัฐดนัย อินทรสุขศรี
นายทวิช เตชะนาวากุล  ดำรงตำแหน่งกรรมการแทน  นายฐนวัฒน์ จันทร์สุวรรณ
นางสาวประนอม โฆวินวิพัฒน์ ดำรงตำแหน่งกรรมการแทน  นายบรรจง อรชุนกะ
นายสมชาย สกุลสุรรัตน์  ดำรงตำแหน่งกรรมการแทน  นายอภิชาติ อาภาภิรม
พลตำรวจเอกสุนทร ซ้ายขวัญ  ดำรงตำแหน่งกรรมการแทน  นายวิศิษฐ์ องค์พิพัฒนกุล
นายปริญญา วิญญรัตน์  ดำรงตำแหน่งกรรมการแทน  นายแชมป์ ศรีโชคชัย
 
อย่างไรก็ตามภายหลังที่บริษัทแจ้งรายชื่อกรรมการชุดดังกล่าว จากนี้ไปเป็นที่น่าจับตาว่าบริษัทจะมีการจัดประชุมบอร์ดเพื่อกำหนดแผนชำระหนี้ต่อเจ้าหนี้และจะส่งแผนดังกล่าวแจ้งต่อตลาดหลักทรัพย์เพื่อขอปลดเครื่องหมาย SP ได้เมื่อไหร่